ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
தென்னை மேம்பாட்டு வாரியத்தின் விவசாயிகள் பங்கேற்பு எங்களின் முன்னுரிமை என்ற பிரச்சாரம்
உணவு அளிப்பவர்கள் கடவுளுக்கு சமமானவர்கள் என்ற திட்டத்தின் கீழ் விவசாயிகள் பங்கேற்பு எங்களின் முன்னுரிமை என்ற மையக்கருத்துடன் நாடு தழுவிய பிரச்சார இயக்கத்தை மத்திய வேளாண்மை மற்றும் உழவர்கள் நல அமைச்சகத்துடன் இணைந்து தென்னை மேம்பாட்டு வாரியம் தென்னை விவசாயிகளுக்காக ஏற்பாடு செய்துள்ளது.
மத்திய வேளாண் அமைச்சர் திரு.நரேந்திர சிங் தோமர் மெய்நிகர் வடிவில் இத்திட்டத்தை தொடங்கி வைத்து விவசாயிகள் இடையே உரையாற்றினார். நாட்டில் கிராமம் தொடங்கி வறுமை ஒழிப்பின் ஒரு பகுதியாக இத்திட்டம் ஏற்பாடு செய்யப்பட்டு வருவதாக அவர் கூறினார்.
உணவளிப்பவர்கள் கடவுளுக்கு சமமானவர்கள் என்ற திட்டத்தின் கீழ் விவசாயிகள் பங்கேற்பு எங்களின் முன்னுரிமை என்ற இயக்கத்தின் மூலம் விவசாயிகளின் பங்களிப்பு மிகவும் முக்கியமானது என்பதை அரசு உணர்ந்திருப்பதாக அவர் கூறினார். விவசாயிகள் பாதுகாப்பு என்பது தற்போதைய அவசியம் என குறிப்பிட்ட அமைச்சர், கிசான் கடன் அட்டை, பயிர் பாதுகாப்புத் திட்டம், மண் வள அட்டை போன்றவை விவசாயிகளின் நலனுக்காக செயல்படுத்தப்பட்டு வருவதாக அவர் தெரிவித்தார்.
மத்திய வேளாண் மற்றும் விவசாயிகள் நலத்துறை இணையமைச்சர் திரு.கைலாஷ் சௌத்ரி இந்த நிகழ்ச்சியில் கலந்து கொண்டு, மத்திய அரசு அறிமுகப்படுத்தியுள்ள அனைத்து திட்டங்களையும் விவசாயிகள் பயன்படுத்திக் கொள்ள வேண்டுமென்று கேட்டுக் கொண்டார்.
பொள்ளாச்சி நாடாளுமன்ற உறுப்பினர் திரு.கே.சண்முக சுந்தரம், தென்னைக்கான திறன் மையத்தை தளியில் உள்ள வாரியத்தின் பண்ணையில் தொடங்கி வைத்தார். திருப்பூர் மாவட்ட ஆட்சியர் டாக்டர் எஸ்.வினித், தென்னை வாரியத்தின் உறுப்பினர்கள் வேளாண் இணை இயக்குனர் திரு.ஆர்.வடிவேலு உள்ளிட்டோர் கலந்து கொண்டனர். சுமார் 200 தென்னை விவசாயிகள் மற்றும் விவசாய உற்பத்தி அமைப்புகளின் உறுப்பினர்களும் இதில் பங்கேற்றனர்.
தென்னை மேம்பாட்டு வாரியம் கேரளா, தமிழ்நாடு, கர்நாடகா, மேற்கு வங்கம், திரிபுரா, லட்சத்தீவு ஆகிய மாநிலங்களில் 14 நிகழ்ச்சிகளை நடத்தியுள்ளது.
நிதி அமைச்சகம்
பஞ்சாபில் வருமான வரித்துறை சோதனை
பஞ்சாபில் இரு குழுமங்களுக்குச் சொந்தமான இடங்களில் வருமான வரித்துறையினர் நடத்திய சோதனையில் கணக்கில் காட்டப்படாதப் பணம் மற்றும் வருவாய் ஆவணங்கள் கைப்பற்றப்பட்டன.
பஞ்சாபில் சைக்கிள் விற்பனை செய்யும் ஒரு குழுமத்துக்குச் சொந்தமான இடங்களில் கடந்த 21-ம்தேதி வருமான வரித்துறை அதிகாரிகள் சோதனை செய்தனர். இந்தக் குழுமம் ஆண்டுக்கு ரூ.90 கோடியை வருவாயை மறைத்துள்ளது. தங்கள் விற்பனையின் பெரும்பகுதியை ரொக்கமாக மேற்கொண்டுள்ளது. இந்தச் சோதனையில் கணக்கில் காட்டப்படாத வருவாய் ரூ.150 கோடி கண்டுபிடிக்கப்பட்டது. கணக்கில் காட்டப்படாத ரொக்கப்பணம் ரூ.2.25 கோடியும், ரூ.2 கோடி மதிப்பிலான தங்கமும் பறிமுதல் செய்யப்பட்டது.
ஜலந்தரில் உள்ள மற்றொரு குழுமம் குடியுரிமை மற்றும் மாணவர்களுக்கு கல்வி விசா வழங்கும் தொழிலில் ஈடுபட்டுள்ளது. ஒரு மாணவருக்கு ரூ.10 லட்சம் முதல் ரூ.15 லட்சம் வரை கட்டணம் வசூலித்துள்ளனர். கடந்த ஐந்தாண்டுகளில் இந்தக் குழுமம் ரூ.200 கோடிக்கு மேல் வருவாய் ஈட்டியுள்ளது. ஆனால் வெளிநாட்டுப் பல்கலைக்கழங்களிலிருந்து கமிஷனாக பெற்ற தொகையை மட்டுமே வருவாய் வரித்துறையிடம் கணக்கு காட்டியுள்ளது. இங்கு சுமார் 40 கோடி மதிப்பில் கணக்கில் காட்டப்படாத வருவாய் கண்டறியப்பட்டுள்ளது. ரூ.20 லட்சம் ரொக்கப்பணமும், ரூ.33 லட்சம் மதிப்பிலான நகைகளும் பறிமுதல் செய்யப்பட்டன. இது தொடர்பாக மேலும் விசாரணை நடைபெறுகிறது
-------
(Visitor Counter : 149
பாதுகாப்பு அமைச்சகம்
சமுத்திர சேது திட்டத்தின் கீழ் கொரோனா நிவாரணப் பொருட்களை கொண்டு வந்தன கடற்படை கப்பல்கள்
சமுத்திர சேது-2 திட்டத்தின் கீழ் ஐஎன்எஸ் த்ரிகண்ட், ஜலஸ்வா ஆகிய இரு போர்க்கப்பல்கள் வெளிநாடுகளில் இருந்து கொவிட் நிவாரண மருத்துவ பொருட்களை இன்று இந்தியா கொண்டு வந்தன.
சமுத்திர சேது -2 திட்டத்தின் ஒரு பகுதியாக, வெளிநாடுகளில் இருந்து கொவிட் நிவாரணப் பொருட்களை இந்திய கடற்படையின் போர்க் கப்பல்கள் தாய்நாடு கொண்டு வருகின்றன.
ஐஎன்எஸ் த்ரிகண்ட் என்ற போர்க்கப்பல், கத்தாரிலிருந்து கொவிட் நிவாரணப் பொருட்களை இன்று மும்பை கொண்டு வந்தது. இந்த கப்பல் 2 திரவ மருத்துவ ஆக்ஸிஜன் கன்டெய்னர்களை தலா 20 மெட்ரிக் டன் ஆக்ஸிஜனுடனும், 100 ஆக்ஸிஜன் சிலிண்டர்களையும் கொண்டு வந்தது.
ஐஎன்எஸ் ஜலஸ்வா என்ற போர்க்கப்பல், புரூனே மற்றும் சிங்கப்பூரில் இருந்து கொவிட் நிவாரணப் பொருட்களை இன்று விசாகப்பட்டினம் கொண்டு வந்தது. இவற்றில் ஆக்ஸிஜன் நிரப்பப்பட்ட, 18 கிரையோஜெனிக் டேங்குகள், 3,650 ஆக்ஸிஜன் சிலிண்டர்கள், 39 வென்டிலேட்டர்கள் கொண்டுவரப்பட்டன. இந்திய தூதரங்கள் மூலம் பெறப்பட்ட இந்த நிவாரணப் பொருட்கள் பல்வேறு மாநில அமைப்புகள் மற்றும் தொண்டு நிறுவனங்களிடம் ஒப்படைக்கப்படுகின்றன.
கொவிட்டுக்கு எதிரான போராட்டத்தில், முக்கிய மருத்துவ பொருட்களை கொண்டு வரும் பணியில் இந்திய கடற்படை ஈடுபட்டு வரும் அதே வேளையில், டவ்-தே புயல் பாதிப்பு காரணமாக படகு கவிழ்ந்த விபத்தில் தேடுதல் மற்றும் மீட்பு பணியில் இந்திய கடற்படையின் தேக், பெத்வா, சுபத்ரா, மகர், தரஷா ஆகிய கப்பல்கள், 7 கண்காணிப்பு விமானங்கள், ஹெலிகாப்டர்கள் தொடர்ந்து ஈடுபட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1721105
-----
(Visitor Counter : 179
பெட்ரோலியம் மற்றம் இயற்கை எரிவாயு அமைச்சகம்
பிரதமர் அனைத்து எல்பிஜி நுகர்வோர்களுக்கும்  எல்பிஜி சிலிண்டர் விலையை சிலிண்டருக்கு 200 ரூபாய் குறைத்து துணிச்சலான நடவடிக்கையை எடுத்துள்ளார்
பிரதமர் உஜ்வாலா யோஜனா வாடிக்கையாளர்கள் தங்கள் கணக்கில் சிலிண்டருக்கு ரூ.200 மானியம் தொடர்ந்து பெறுவார்கள்
75 லட்சம் கூடுதல் உஜ்வாலா இணைப்புகளுக்கும் அரசு ஒப்புதல் அளித்துள்ளது, இது மொத்த பிரதமரின் உஜ்வாலா திட்டப் பயனாளிகளின் எண்ணிக்கையை 10.35 கோடியாக அதிகரிக்கும்
நாடு முழுவதும் உள்ள வீடுகளுக்கு நிவாரணம் அளிக்கும் வகையில், பிரதமர் நரேந்திர மோடி தலைமையிலான அரசு சமையல் எரிவாயு விலையை கணிசமாக குறைப்பதாக அறிவித்துள்ளது. 30.08.2023 முதல், நாடு முழுவதும் உள்ள அனைத்து சந்தைகளிலும் 14.2 கிலோ எல்பிஜி சிலிண்டரின் விலை 200 ரூபாய் குறைக்கப்படும். உதாரணமாக, இம்முடிவால் தில்லியில், 14.2 கிலோ சிலிண்டரின் விலை தற்போதுள்ள ரூ.1103 லிருந்து மிகவும் மலிவு விலையான ரூ.903 ஆகக் குறையும். பிரதமர் நரேந்திர மோடி வெளியிட்டுள்ள வாழ்த்துச் செய்தியில், "ரக்சா பந்தன் பண்டிகையை முன்னிட்டு நாட்டின் கோடிக்கணக்கான சகோதரிகளுக்கு இது ஒரு பரிசு. மக்களின் வாழ்க்கைத் தரத்தை மேம்படுத்தவும், ஏழை மற்றும் நடுத்தர மக்கள் பயனடையவும் அரசு எப்போதும் முடிந்த அனைத்தையும் செய்யும் என்று கூறியுள்ளார்.
உஜ்வாலா திட்டத்தின் குடும்பங்களுக்கு சிலிண்டருக்கு தற்போதுள்ள மானியமான 200 ரூபாய் வழங்கப்படுவதுடன், மேலும் ரூபாய் 200 குறையும். எனவே, பி.எம்.யு.ஒய் குடும்பங்களுக்கு, இந்த விலைக் குறைப்புக்குப் பிறகு தில்லியில் சிலிண்டரின் விலை ரூ.703 ஆக இருக்கும்.
நாட்டில் 9.6 கோடி உஜ்வாலா திட்டப் பயனாளிகள் உள்பட 31 கோடிக்கும் அதிகமான வீட்டு எல்பிஜி நுகர்வோர் உள்ளனர் என்பதையும், இந்த விலைக் குறைப்பு நாட்டில் உள்ள அனைத்து எல்பிஜி நுகர்வோருக்கும் உதவும் என்பதையும் கவனத்தில் கொள்ள வேண்டும். நிலுவையில் உள்ள உஜ்வாலா திட்டத்தின் விண்ணப்பங்களைத் பரிசீலிப்பதற்கும், தகுதியான அனைத்து குடும்பங்களுக்கும் இலவச எல்பிஜி இணைப்பை வழங்குவதற்கும், சமையல் எரிவாயு இணைப்பு இல்லாத ஏழைக் குடும்பங்களைச் சேர்ந்த 75 லட்சம் பெண்களுக்கு உஜ்வாலா கேஸ் இணைப்புகளை வழங்குவதற்கான நடவடிக்கையை அரசு விரைவில் தொடங்கும். இதன் மூலம் பிரதமரின் வீட்டு வசதித் திட்டத்தின் கீழ் பயன்பெறும் பயனாளிகளின் எண்ணிக்கை 9.6 கோடியிலிருந்து 10.35 கோடியாக உயரும்.
குடிமக்கள் மீதான நிதிச் சுமையைக் குறைப்பதற்கும், குடும்பங்களின் நலனை மேம்படுத்துவதற்கும் அரசின் தொடர்ச்சியான முயற்சிகளின் ஒரு பகுதியாக இந்த முடிவுகள் வந்துள்ளன. சமையல் எரிவாயு விலை குறைப்பு குடிமக்களின் நல்வாழ்வுக்கு முன்னுரிமை அளிப்பதற்கும், நியாயமான விலையில் அத்தியாவசியப் பொருட்கள் கிடைப்பதை உறுதி செய்வதற்கும் அரசின் உறுதிப்பாட்டை பிரதிபலிக்கிறது.
பெட்ரோலியம் மற்றும் இயற்கை எரிவாயு அமைச்சர் ஹர்தீப் சிங் பூரி இந்த முடிவு குறித்து தனது மகிழ்ச்சியை வெளிப்படுத்தினார். "குடும்பங்கள் தங்கள் வரவுசெலவுத் திட்டங்களை நிர்வகிப்பதில் எதிர்கொள்ளும் சவால்களை நாங்கள் புரிந்துகொள்கிறோம். சமையல் எரிவாயு விலை குறைப்பு குடும்பங்கள் மற்றும் தனிநபர்களுக்கு நேரடி நிவாரணத்தை வழங்குவதை நோக்கமாகக் கொண்டுள்ளது. அதே நேரத்தில், அத்தியாவசியப் பொருட்கள் மலிவு விலையில் கிடைப்பதை உறுதி செய்வதற்கான அரசின் பெரிய இலக்கை ஆதரிக்கிறது.
சமையல் எரிவாயு விலைக் குறைப்பு சமூகத்தின் பரந்த அளவிலான மக்களின் வாழ்க்கைச் செலவில் சாதகமான தாக்கத்தை ஏற்படுத்தும் என்று எதிர்பார்க்கப்படுகிறது என்று அவர் தெரிவித்தார்.
-----------
AP/ANU/IR/RS/GK
(
ஜவுளித்துறை அமைச்சகம்
உலகளவில் அங்கீகரிக்கப்பட்ட 100 இந்திய ஜவுளி இயந்திரச் சாம்பியன்களை உருவாக்கும் நேரம் இது: மத்திய அமைச்சர் திரு பியூஷ் கோயல்
உலகளவில் அங்கீகரிக்கப்பட்ட 100 இந்திய ஜவுளி இயந்திரச் சாம்பியன்களை உருவாக்க வேண்டும் என மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் கூறியுள்ளார்.
‘தொழில்நுட்ப இடைவெளி மற்றும் ஜவுளி இயந்திரத் தயாரிப்பாளர்களுக்கு முன்னோக்கிய வழி’ என்ற தலைப்பில், ஜவுளி இயந்திர உற்பத்தியாளர்களுடன் கலந்துரையாடல் நிகழ்ச்சி நடந்தது. இதில் மத்திய அமைச்சர் திரு பியூஷ் கோயல் காணொலி காட்சி மூலம் பேசியதாவது:
வேகம், திறன் மற்றும் உற்பத்தி அதிகரிப்பு, புதுமையானக் கூட்டுறவை ஏற்படுத்துவது ஆகியவற்றில் ஜவளித்துறை கவனம் செலுத்த வேண்டும். உலகளவில் அங்கீகரிக்கப்பட்ட 100 இந்திய ஜவுளி இயந்திரச் சாம்பியன்களை உருவாக்க வேண்டும். ஜவுளித்துறை துடிப்புடன் செயல்பட ஜவுளி இயந்திர உற்பத்தியாளர்கள் அதிகார மனப்பான்மையிலிருந்து வெளியேறி, நவீனமாகச் செயல்படும் நிலைக்கு மாற வேண்டும். ஜவளி இயந்திரங்கள் தயாரிப்பில், உலகின் முன்னணி நாடாக இந்தியா பார்க்கப்பட வேண்டும். உலகம் எதிர்பார்க்கும் தரத்துடன் அதிகளவில் ஜவுளி இயந்திரங்களை உருவாக்க வேண்டும். நாங்கள் இறக்குமதிக்கு எதிரானவர்கள் அல்ல. ஜவுளி பொறியியல் தொழில் துறை மற்றும் அரசு இணைந்து மேற்கொள்ளும் ஒருங்கிணைந்த முயற்சிகளால், ஜவுளி இயந்திரங்களுக்கு இறக்குமதியை சார்ந்திருப்பதை குறைக்க வேண்டும். தரத்தில் கவனம் செலுத்துவது சந்தையை மிகப் பெரிய அளவில் பிடிக்கவும், அதிகளவிலான உற்பத்திக்கும் உதவும்.
இவ்வாறு மத்திய அமைச்சர் திரு பியூஷ் கோயல் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1766105
(Visitor Counter : 196
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 198.51 கொவிட் தடுப்பூசி டோஸ்கள் செலுத்தியுள்ளது.
இந்தியாவில் பெருந்தொற்றுக்கு சிகிச்சை பெறுபவர்களின் எண்ணிக்கை 1,22,335. கொவிட் தொற்றுக்கு சிகிச்சை பெறுபவர்களின் எண்ணிக்கை 0.28%ஆக உள்ளது.
குணமடைந்தோர் விகிதம் தற்போது 98.51%.
கடந்த 24 மணி நேரத்தில் 15,899 பேர் குணமடைந்துள்ளனர். இதுவரை குணமடைந்தோரின் மொத்த எண்ணிக்கை 4,29,37,876 என அதிகரித்துள்ளது.
கடந்த 24 மணி நேரத்தில் 18,815 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.96% ஆகும்.
வாராந்திர பாதிப்பு விகிதம் 4.09% ஆகும்.
இதுவரை மொத்தம் 86.57 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,79,470 பரிசோதனைகள் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://www.pib.gov.in/PressReleasePage.aspx?PRID=1839986
தகவல் மற்றும் ஒலிபரப்பு அமைச்சகம்
சட்டப்பேரவைத் தேர்தல் முடிவுகள் டிடி நியூஸ் தொலைக்காட்சியில் நேரலை ஒலிபரப்பு
ஐந்து மாநிலங்களில் அண்மையில் நடந்து முடிந்த சட்டப்பேரவைத் தேர்தல் முடிவுகளை அறிந்து கொள்ள மக்கள் ஆர்வத்துடன் உள்ள வேளையில், பொதுத்துறை ஒலிபரப்பு நிறுவனமான பிரசார் பாரதியின் செய்திப் பிரிவுகளான டிடி நியூஸ் மற்றும் அகில இந்திய வானொலி செய்தியில் வாக்கு எண்ணிக்கை தினமான மார்ச் 10 2022 அன்று தேர்தல் முடிவுகளை வினாடிக்கு வினாடி புதிதாக கிடைக்கும் முடிவுகளை ஒலிபரப்ப ஏற்பாடு செய்யப்பட்டுள்ளது.
செய்தியாளர்கள், பகுதி நேர செய்தியாளர்கள் உள்ளிட்ட விரிவான கள ஏற்பாடுகளுடன், வாக்கு எண்ணிக்கை நிலவரம் சரியான செய்தியை உடனுக்குடன் தெரிவிப்பதுடன் அரசியல் நிபுணர்கள் பங்கேற்கும் விவாத நிகழ்ச்சிகளும், நாளை காலை 7 மணி முதல் ‘ஜனதேஷ்’ என்ற பெயரில் டிடி நியூஸ் தொலைக்காட்சியில் நேரலையாக ஒலிபரப்பப்பட உள்ளது.
தேர்தல் நடைபெற்ற மாநிலங்களின் வாக்கு எண்ணிக்கை மையங்களில் உள்ள எமது குழுவினர் வினாடிக்கு வினாடி அனுப்பும் அண்மைத் தகவல்களைத் தொகுத்து, 3டி வரைகலை விளக்கங்களுடன் நேயர்களுக்கு வழங்கப்பட உள்ளது.
இது தவிர, உத்தரப்பிரதேசம், உத்தராகண்ட், பஞ்சாப், மணிப்பூர் மற்றும் கோவா மாநிலங்களில் உள்ள தூர்தர்ஷன் மண்டல செய்திப் பிரிவுகளும் நாளை காலை 7 மணி முதல் தனியாக சிறப்பு செய்தி அறிக்கைகள் மற்றும் தேர்தல் முடிவுகளை ஒலிபரப்ப ஏற்பாடு செய்துள்ளன.
அகில இந்திய வானொலியின் செய்திப் பிரிவும், நாளை காலை 7 மணி முதல் தேர்தல் முடிவுகளை உடனுக்குடன் வெளியிட ஏற்பாடு செய்துள்ளன. அகில இந்திய வானொலியின் எஃப்எம் கோல்டு, , எஃப்எம் ரெயின்போ, விவித் பாரதி மற்றும் அகில இந்திய வானொலியின் பிற உள்ளூர் அலைவரிசைகளிலும் தேர்தல் முடிவுகள் ஒலிபரப்பப்பட உள்ளது. இந்த செய்தி அறிக்கைகளை அகில இந்திய வானொலியின் யூட்யூப் அலைவரிசையிலும் அறிந்து கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1804267
-----
(Visitor Counter : 187
தகவல் மற்றும் ஒலிபரப்பு அமைச்சகம்
எஸ்சிஓ திரைப்பட விழாவில், இந்தியாவை படப்பிடிப்புக்கான கேந்திரமாக மேம்படச் செய்தல், ஊக்குவிப்பு, எளிமைப்படுத்துதல் தொடர்பான குழு விவாதம் நடைபெற்றது
மும்பையில் நடைபெற்று வரும் ஷாங்காய் ஒத்துழைப்பு அமைப்பு திரைப்பட விழாவின் 4-ம் நாளான இன்று இந்தியாவின் திரைப்படத் தயாரிப்பு மற்றும் வசதிகள் குறித்த விவாதம் தொடங்கியது. இது முன்னணித் தயாரிப்பாளர்கள் ஆஷிஷ் சிங், அர்ஃபி லாம்பா, தேசிய திரைப்பட வளர்ச்சி கழகத்தின் மேலாண்மை இயக்குநர் திரு பிரித்துல் குமார், மகாராஷ்டிரா திரைப்பட, மேடை மற்றும் கலாச்சார வளர்ச்சிக் கழக மேலாண் இயக்குநர் டாக்டர் அவினாஷ் தாக்னே ஆகியோர் கலந்து கொண்டனர்.
இந்த விவாதத்தில் பேசிய பிரித்துல் குமார், திரைப்பட வசதிகள் அலுவலகத்தின் பங்களிப்பு குறித்து எடுத்துரைத்தார். இந்தியாவில் திரைப்படத் தயாரிப்புக்கான ஊக்குவிப்பிற்காக பல்வேறு மாநிலங்களில் உள்ள சலுகைகள், திரைப்பட படப்பிடிப்புக்கான அட்டவணை ஆகியவற்றை இந்த அலுவலகம் வழங்குவதாக தெரிவித்தார். இதில் பேசிய திரு அவினாஷ் தாக்னே, தொழில்துறையில் முன்னேறிய மகாராஷ்டிரா மாநிலத்தில் உள்ள படப்பிடிப்பு நடைபெறாத இடங்களான அமராவதி, மேல்கட் ஆகிய இடங்களை ஊக்குவிக்க வேண்டும் என்று வலியுறுத்தினார். கிராமங்களில் திரைப்பட படப்பிடிப்பின் மூலம் கிராமச் சுற்றுலாவை மீட்டெடுக்க முடியும் என்று அவர் கூறினார்.
இந்த விவாதத்தில் கலந்து கொண்டு பேசிய தயாரிப்பாளர் திரு ஆஷிஷ் சிங், தயாரிப்பாளர்கள் எளிமையாக படப்பிடிப்பு நடத்த விரும்பும்வகையிலான விவரங்களை திரைப்பட வசதிகள் அலுவலகம் வழங்கி வருவதாகக் குறிப்பிட்டார். சலுகைகளை அளித்ததன் மூலம் ஆஸ்திரியாவும், இங்கிலாந்தும் எவ்வாறு வெளிநாட்டுத் திரைப்பட படப்பிடிப்புக்கான தலங்களாக மாறியது என்பது குறித்து அவர் விவரித்தார்.
சிறப்பு சேவைகள் மற்றும் கட்டுரைகள்
ஆழ்கடல் மீனவர்களின் நலனுக்காகவே மத்திய மீன்வள சட்டம் கொண்டு வரப்படுகிறது: மத்திய இணை அமைச்சர் திரு எல். முருகன்
ஆழ்கடலில் மீன் பிடிக்க செல்லும் மீனவர்களின் நலனுக்காகவே மத்திய மீன்வள சட்டம் கொண்டு வரப்படுவதாக மத்திய தகவல் ஒலிபரப்பு, மீன்வளத்துறை, கால்நடை பராமரிப்பு மற்றும் பால்வளத்துறை இணை அமைச்சர் திரு எல். முருகன் தெரிவித்துள்ளார்.
காசிமேடு மீன்பிடி துறைமுகத்தில் மீனவர்களிடையே உரையாற்றிய மத்திய இணை அமைச்சர் திரு. எல். முருகன்,
புதிய மீன்வள சட்டத்தால் மீனவர்களுக்கு எவ்வித பாதிப்பும் ஏற்படாது. மீனவர்கள் நலனுக்காகவே இந்த திட்டம் உருவாக்கப்பட்டுள்ளது என்று தெரிவித்த மத்திய இணை அமைச்சர், இந்தத் திட்டம் ஆலோசனை அளவிலேயே உள்ளது என்றார். மேலும், கடலோர நாடாளுமன்ற தொகுதி உறுப்பினர்களுடன் இதுகுறித்து கூட்டம் நடத்தப்பட்டது என்று கூறிய அமைச்சர், மீனவர்களின் கருத்துக்களை கேட்ட பிறகே முடிவெடுக்கப்படும் என தெரிவித்தார். மீனவர்களுக்கு கிசான் கிரடிட் கார்டு கொடுக்கும் பணிகள் நடந்து வருகிறது. பிரதமர் திரு.நரேந்திர மோடி தலைமையில் தான் மீனவர்களுக்கு தனி அமைச்சகம் அமைக்கப்பட்டுள்ளது என்றும் அவர் கூறினார்.
மேலும், புதிய மீன்வள சட்டத்தின் மூலம் வெளி மாநில மீனவர்கள் தங்கள் பகுதிக்குள் வருவதை தடுக்கும் பொருட்டு மீனவர்கள் பதிவு முறை கொண்டு வரப்படுகிறது. இதன் மூலம் ஆழ்கடல் மீனவர்கள் பாதுகாப்பு உறுதி செய்யப்படுகிறது.
மீனவ பெண்கள் பயன்பெறும் வகையில் கடற்பாசி திட்டம் கொண்டுவருவதற்கான ஆரம்பக்கட்ட பணிகள் தொடங்கப்பட்டு உள்ளது. இதன் மூலம் சுய உதவி குழுக்கள், பெண்கள் பயனடைவர். மத்திய அரசின் மீன்வளம் மற்றும் மீன்வள கட்டுமான மேம்பாட்டு நிதியம் மூலம் மீனவ கிராமங்களை தத்தெடுத்து அங்கு அடிப்படை வசதிகள், பள்ளி, ஆகியவை ஏற்படுத்தி தரப்பட உள்ளது என்றார் அவர்.
தொடர்ந்து, சென்னை துறைமுகத்தை நவீனப்படுத்தும் திட்டம் குறித்து, கடலில் படகில் சென்று அமைச்சர் ஆய்வு மேற்கொண்டார்.
வணிகம் மற்றும் தொழில்துறை அமைச்சகம்
மாவட்டங்களின் வளர்ச்சியை 3 % அளவிற்கு உயர்த்துவதற்கான திட்டம்
மாவட்ட நிலையிலிருந்து பொதுவான மேம்பாட்டுத் தொலைநோக்கைப் பங்கேற்பு அமைப்பு மூலம் உருவாக்குவதற்கு மாவட்டத் திட்டம் ஏற்படுத்தப்படும் என்று மத்திய வர்த்தகம் மற்றும் தொழில்துறை அமைச்சர் திரு. சுரேஷ்பிரபு கூறியிருக்கிறார். இந்தியப் பொருளாதார வளர்ச்சியில் மாவட்டங்களை மேலும் தீவிரமாக ஈடுபடுத்தும் நோக்கத்துடன் இத்திட்டம் தொடங்கப்பட்டிருப்பதாகத் தெரிவித்த அமைச்சர், தேசிய நிலையில் வளர்ச்சியை உறுதிசெய்ய மாவட்ட வளர்ச்சியை விரைவுப்படுத்த வேண்டியதன் அவசியத்தை வலியுறுத்தினார். ஆதாரங்கள் அடிப்படையிலான திட்டங்களை உருவாக்குவதும் அதற்கெனக் கீழ்நிலை அமைப்புகளுக்கு முக்கியத்துவம் தரும் அணுகுமுறையும் அவசியம் என்றார் அமைச்சர் குறுக்கிக்கொள்ளும் மனப்பான்மைக்கு அப்பாற்பட்டு இந்தத் திட்டத்தை அமல்படுத்த வேண்டும் என்று அவர் தெரிவித்தார். மாவட்ட நிலையில் கூடுதலாக 3% வளர்ச்சி ஏற்பட்டால் இந்தியப் பொருளாதாரத்தின் 5 டிரில்லியன் அமெரிக்க டாலர் இலக்கு உறுதி செய்யப்படும் என்று அவர் கூறினார்.
இந்தத் திட்டத்தைத் திறம்பட அமல்படுத்துவதற்கு மாநில அரசுகள், மாவட்ட நிர்வாகங்கள் ஆகியவற்றின் தீவிரப் பங்கேற்பு கேட்டுப்பெறப்படும்.
நான்கு மாநிலங்களின் 6 மாவட்டங்களில் இந்தத் திட்டம் தொடங்கப்படும். திட்ட உருவாக்கம் மற்றும் அமலாக்கம் ஆகியவற்றைக் கண்காணிக்க வர்த்தக, தொழில்துறை அமைச்சர் தலைமையில் வழிநடத்தும் குழு ஒன்று அமைக்கப்படும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 127
பெண்கள் மற்றும் குழந்தை நலன் அமைச்சகம்
தேசிய பெண்கள் ஆணையத்திற்கு 3 உறுப்பினர்கள் நியமனம்
தேசிய பெண்கள் ஆணையத்திற்கு 3 உறுப்பினர்கள் நியமனம் செய்யப்பட்டுள்ளனர். திருமதி. சந்திரமுகி தேவி, திருமதி. சோசோ சைஸா, திருமதி. கமலேஷ் கௌதம் ஆகிய மூவரையும், மத்திய பெண்கள் மற்றும் குழந்தைகள் மேம்பாட்டு அமைச்சகம், ஆணையத்தின் உறுப்பினர்களாக நியமனம் செய்துள்ளது. இவர்கள் வரும் மூன்றாண்டுகளுக்கு அல்லது 65 வயதை எட்டும் வரை அல்லது மறுஆணை வரும் வரையில் இந்தப் பதவியில் இருப்பார்கள்.
பாதுகாப்பு அமைச்சகம்
இந்தியா- தான்ஸானியா கூட்டுப் பாதுகாப்பு ஒத்துழைப்புக் குழுவின் 2-வது கூட்டம் அருஷாவில் நடைபெற்றது
இந்தியா- தான்ஸானியா கூட்டுப் பாதுகாப்பு ஒத்துழைப்புக் குழுவின் 2-வது கூட்டம், அருஷாவில் 2023 ஜூன் 28 மற்றும் 29ம் தேதிகளில் நடைபெற்றது. இக்கூட்டத்தில் இந்தியப் பாதுகாப்புத்துறை இணைச்செயலாளர் திரு. அமிதாப் பிரசாத் தலைமையிலான இந்தியக் குழு கலந்துகொண்டது. இந்தியக் குழுவில், பாதுகாப்பு அமைச்சகம் மற்றும் ஆயுதப்படையைச் சேர்ந்த உயர் அதிகாரிகள் இடம்பெற்றிருந்தனர். தான்ஸானியாவிற்கான இந்தியத் தூதர் திரு. பினை எஸ். பிரதானும் இந்தக் கூட்டத்தில் கலந்துகொண்டார்.
இந்தியப் பெருங்கடல் பகுதியில், பாதுகாப்பை வலுப்படுத்துவதில் இருதரப்பு ஒத்துழைப்பை மேம்படுத்துவது குறித்து இதில் ஆலோசிக்கப்பட்டது. இந்தியப் பாதுகாப்புத் துறையின் ராணுவ உபகரண உற்பத்தி முதல் ஏற்றுமதி வரையிலான பல்வேறு அம்சக்ஙள் குறித்து இந்தியக் குழுவினர் எடுத்துரைத்தனர். பாதுகாப்புத் துறையில் ஒத்துழைப்புக்கான 5 ஆண்டு கால செயல்திட்டத்திற்கு இரு தரப்பிலும் ஒப்புதல் அளிக்கப்பட்டது.
இந்த செயல்திட்டத்தில், இருதரப்பு ராணுவப் பயிற்சி, கடல்சார் பாதுகாப்பை பலப்படுத்துதல், உள்கட்டமைப்பு, பாதுகாப்பு உபகரணங்கள், தொழில்நுட்பம் ஆகியவற்றில் ஒத்துழைப்பை மேம்படுத்துதல் உள்ளிட்டவை இடம்பெற்றுள்ளன.
இந்தக் கூட்டத்தின் ஒருபகுதியாக, இந்தியப் பாதுகாப்பு பொதுத்துறை நிறுவன பிரதிநிதிகள், தான்ஸானியா தரப்பினருடன் சிறப்பு ஆலோசனை மேற்கொண்டனர்.
இந்தக் கூட்டுப் பாதுகாப்பு ஒத்துழைப்புக் குழுக் கூட்டத்தில் இந்தியக் குழு பங்கேற்றது, இந்தியா-தான்ஸானியா இடையேயான பாதுகாப்பு நல்லுறவை மேலும் வலுப்படுத்தும் என எதிர்பார்க்கப்படுகிறது.
ஆயுஷ்
கோவிட் நோய் சிகிச்சை தொடர்பாக பதஞ்சலி ஆயுர்வேத் கூறியுள்ளது குறித்து மத்திய ஆயுஷ் அமைச்சகம் அறிக்கை வெளியிட்டுள்ளது.
உத்தரகண்ட் ஹரித்வாரில் உள்ள பதஞ்சலி ஆயுர்வேத் லிமிடெட், கோவிட்-19 நோய்க்கு சிகிச்சை அளிப்பதற்கான ஆயுர்வேத மருந்துகளைத் தயாரித்துள்ளதாக ஊடகங்களில் சமீபத்தில் வெளியான செய்திகளை, மத்திய ஆயுஷ் அமைச்சகம் கவனத்தில் எடுத்துக் கொண்டுள்ளது. இவ்வாறு கூறியிருப்பதன் உண்மை விவரங்கள் குறித்தும், அச்செய்தியில் குறிப்பிட்டுள்ளது போல அறிவியல் பூர்வமான ஆய்வு பற்றிய விவரங்கள் குறித்தும் அமைச்சகத்துக்கு தெரியவரவில்லை.
ஆயுர்வேதிக் மருந்துகள் உட்பட அனைத்து மருந்துகள் தொடர்பான இதுபோன்ற விளம்பரங்கள், மருந்துகள் மற்றும் ஆட்சேபத்துக்குரிய மேஜிக் நிவாரண விளம்பரங்கள் சட்டம் 1954 மற்றும் விதிமுறைகள்; கோவிட் தொடர்பாக மத்திய அரசு வெளியிட்டுள்ள பல்வேறு உத்தரவுகள்; ஆகியவற்றால் கட்டுப்படுத்தப் பட்டவை என்று சம்பந்தப்பட்ட ஆயுர்வேத மருந்து தயாரிப்பு நிறுவனத்துக்கு தெரிவிக்கப்பட்டுள்ளது. ஆயுஷ் சிகிச்சை முறை மருந்துகள் மூலமாக நடத்தப்படும் கோவிட்-19 பற்றிய ஆய்வுகள் மேற்கொள்ளப்பட வேண்டிய விதிமுறைகள்; அதற்கான தேவைகள் ஆகியவை குறித்து 21 ஏப்ரல் 2020 தேதியிடப்பட்ட அரசிதழ் அறிவிக்கை எண் No. L.11011/8/2020/AS உத்தரவும் அமைச்சகத்தால் வெளியிடப்பட்டுள்ளது.
மேற்குறிப்பிட்ட செய்தியின் விவரங்கள், அதில் கூறப்பட்ட விஷயங்கள் குறித்து அமைச்சகத்திற்கு தெரியப்படுத்துவதற்காக பதஞ்சலி ஆயுர்வேத நிறுவனம் விரைவில் கோவிட் சிகிச்சைக்கான மருந்தைக் கண்டுபிடித்துள்ளதாகக் கூறப்படும் மருந்தின் பெயர், மூலக்கூறுகள், கோவிட்-19 சிகிச்சை ஆய்வு/ஆய்வுகள் மேற்கொள்ளப்பட்ட இடங்கள்/மருத்துவமனைகள், அதற்கான ஒப்பந்தங்கள், விதிமுறைகள், ஆய்வு மாதிரி அளவு, இன்ஸ்டிடியூஷனல் எதிக்ஸ் கமிட்டி ஒப்புதல்; CTRI பதிவு, ஆராய்ச்சி/ஆராய்ச்சிகளின் புள்ளிவிவர முடிவுகள் ஆகியவற்றை அளிக்கவேண்டும் என்று கேட்டுக்கொண்டுள்ளது இந்த விஷயம் குறித்து முறையாகப் பரிசீலிக்கப்படுவது வரை இதுபோன்ற விளம்பரங்களை வெளியிடுவதையும், இவை குறித்து பிரசுரிப்பதையும் நிறுத்தவேண்டும் என்றும் கூறப்பட்டுள்ளது. கோவிட் சிகிச்சைக்கு ஆயுர்வேத மருந்து கண்டுபிடித்து விட்டதாகக் கூறப்படுவதற்கு மருந்துப் பொருள் ஒப்புதல் அதற்கான உரிமங்கள் ஆகியவற்றின் நகல்களை அளிக்குமாறு உத்தரகண்ட் அரசின் மாநில உரிமங்கள் அமைப்பை, அமைச்சகம் கேட்டுக்கொண்டுள்ளது
(Visitor Counter : 279
வடகிழக்குப் பகுதி வளர்ச்சி அமைச்சகம்
வடகிழக்கு மண்டல வேளாண் சந்தைப்படுத்துதல் நிறுவனத்தின்  புதுப்பிப்பு மற்றும் பாமாயில் திட்டம், விவசாயிகளின் வருமானத்தை இரட்டிப்பாக்கும்: மத்திய அமைச்சர் ஜி கிஷன் ரெட்டி
வடகிழக்கு மண்டல வேளாண் சந்தைப்படுத்துதல் நிறுவனத்தை ரூ.77.45 கோடியில் புதுப்பிக்க பொருளாதார விவகாரங்களுக்கான மத்திய அமைச்சரவை குழு நேற்று அனுமதி அளித்தது. இது குறித்து மத்திய அமைச்சர் ஜி கிஷன் ரெட்டி கூறுகையில், ‘‘வடகிழக்கு மண்டல வேளாண் சந்தைப்படுத்துதல் நிறுவனம் புதுப்பிப்பு, விவசாயிகளுக்கு நியாயமான விலையை உறுதி செய்யும் மற்றும் சிறந்த பண்ணை வசதிகளை வழங்கும், வடகிழக்கு பகுதி விவசாயிகளுக்கு பயிற்சிகளை வழங்கும்’’ என்றார்.
அதேநாளில் சமையல் எண்ணெய்க்கான தேசிய திட்டம் - பாமாயிலுக்கு மத்திய அமைச்சரவை ஒப்புதல் அளித்தது. மத்திய அரசின் இந்த புதிய திட்டத்தில் வடகிழக்கு பகுதிகள், அந்தமான் மற்றும் நிக்கோபார் தீவுகள் பகுதிகளில் சிறப்பு கவனம் செலுத்தப்படும்.
இது குறித்து மத்திய அமைச்சர் ஜி கிஷன் ரெட்டி சுட்டுரையில் விடுத்துள்ள செய்தியில், ‘‘சமையல் எண்ணெய்க்கான தேசிய திட்டம் - பாமாயில் திட்டத்தை அமல்படுத்த மத்திய அமைச்சரவை ஒப்புதல் அளித்துள்ளது. இதற்காக வட கிழக்கு பகுதி சிறப்பு கவன பகுதியாக அடையாளம் காணப்பட்டுள்ளது. பாமாயில் இறக்குமதியை குறைப்பதையும், நமது விவசாயிகளுக்கு பயன் அளிக்கவும், வேலைவாய்ப்பை உருவாக்குவதையும் இத்திட்டம் நோக்கமாக கொண்டுள்ளது.’’ என்றார்.
பாமாயில் திட்டம், கூடுதலாக 6.5 லட்சம் ஹெக்டேர் நிலத்தில் சாகுபடி செய்ய திட்டமிட்டுள்ளது. இதன் மூலம் அடுத்த 5 ஆண்டுகளில் பாமாயில் சாகுபடி நிலங்களின் அளவு 10 லட்சம் ஹெக்டேராக அதிகரிக்கும்.
‘‘சமையல் எண்ணெய்களை அதிகளவில் இறக்குமதி செய்யும் நாடு இந்தியா, 133.50 லட்சம் டன் சமையல் எண்ணெய்களை ரூ.80 ஆயிரம் கோடி மதிப்பில் இறக்குமதி செய்கிறது’’ என மத்திய அமைச்சர் திரு ஜி.கிஷன் ரெட்டி தெரிவித்தார்.
‘‘ பாமாயில் விளைவிப்பதற்கு சிறப்பு கவனம் செலுத்த வடகிழக்கு பகுதியை மத்திய அரசு அடையாளம் கண்டுள்ளது. அடுத்த 5 ஆண்டுகளில், நாடு முழுவதும் ஒட்டு மொத்த இலக்கான 6.5 லட்சம் ஹெக்டேரில், 50 சதவீதத்துக்கு மேல் வடகிழக்கு பகுதியில் இலக்கு நிர்ணயிக்கப்பட்டுள்ளது. இந்த தொலைநோக்கு முடிவுக்காக பிரதமருக்கு வடகிழக்கு மாநில விவசாயிகள் சார்பில் நான் நன்றி தெரிவிக்கிறேன்’’ என மத்திய அமைச்சர் திரு ஜி.கிஷன் ரெட்டி கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747375